JohanHeinsen/ENO huggingface dataset:
Odense Adresse-Contoirs Efterretninger, 1843-12-21
Landeiendom i Lolland. En paa den vestlige Kant af Lolland beliggende Landeiendom er underhaanden strax at erholde tilkjøbs. Dens Jorder indeholde et Areal af 76 Tdr. Land fortrinlig gode Jorder, hvoraf circa 8 Tdr. Land Eng, der ved ubetydelig Bekostning paa Inddæmning kan udvides, samt 2 a 3 Tdr. Land Skov, foruden 2 bebyggede Huuslodder, hver paa 3 Tdr. Land. Paa den samlede Eiendom, 82 Tdr. Land, hviler efter den gamle Matrikul 14 Tdr. 7 Skpr. 2 Fdkr. Hartkorn Ager og Eng, og Skovskyld 3 Alb., men efter den nye Matrikul vil kun komme til at hvile 9 Tdr. 1 1/2 Alb. Hartkorn. Eiendommen er fordeelagtigt beliggende ved Strandkanten, hvorfra dens Producter ogsaa sværts, omtrent 1 Miil, kunne transporteres til nærmeste Kjøbstad. Paa Grund af at Bygningerne trænge til nogen Forbedring og Udvidelse, hvortil dog haves endeel Materialier, er denne Eiendom at faae tilkjöbs for særdeles moderat Priis, og i Kjøbet følger den i Jorderne nedlagte Vintersæd i omtrent 10 Tdr. Land, samt Besætning 6 Heste, 4 Vogne, 2 Plouge, 2 Harver og noget Seletøi. Adressecontoiret. i Odense giver nærmere Underretning.
Odense Adresse-Contoirs Efterretninger, 1843-12-21
Tirsdagen den 9 Januar lader et Fiskerie-Jnteressentskab paa Samsøe ved offentlig Auction bortsælge et Fiskerhuus, 6 Bundgarn, der have Rettighed til gode Fiskesteder, en Beltsbaad, Røgtejoller og forskjellige til Fiskeriet henhørende Redskaber, samt 22 Stkr. gode Drivgarn. Auctionen afholdes paa Lilore i Fiskerhuset. Hermed følger Jndbydelse til Oprettelse af er landseconomisk Selskab for Fyen.
Odense Adresse-Contoirs Efterretninger, 1843-12-21
Ved Tallotteriets 1385 Trækning i Wandsbeck udkom: Nr. 16. 36. 2. 67. 80. Fyens Stiftsavis. - Redacteur Carl Bagger.
Odense Adresse-Contoirs Efterretninger, 1843-12-23
22 Aargang. Stifts Fyens Kongelig ene privilegerede. Adresse- og politiske Avis samt Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1843-12-23
Trykkes og udgives i Odense af Søren Hempel, Cancellieraad. 23 December 1843. Løverdagen.
Odense Adresse-Contoirs Efterretninger, 1843-12-23
Jndhold. Udlandet: Spanien, Frankerig, Preussen, Jtalien. Belgien, Norge. - Fædrelandet. O¬
Odense Adresse-Contoirs Efterretninger, 1843-12-23
fentlige Foranstaltninger. Blandinger, Odense.
Odense Adresse-Contoirs Efterretninger, 1843-12-23
Udlandet. Spanien. J Kongressen har den Deputerede Murillo andraget om extraordinaire Møder, saalænge Olozaga's Proces vedvarer. Jndflydelsesrige Personer søge at formaae Dronningen til at afskedige det moderate Ministerium og overlade det til en af Oppositionens Anførere at danne et nyt Kabinet. J Paris hed det, at de Moderate havde besluttet at bevæge Senatet til at dømme Olozaga til Døden. Forskrækket herover skal det franske Ministerium strax have sendt Kourerer til Madrid for at faae det diplomatiske Korps til at foretage Mægling i denne Sag og bevirke Dødsstraffen forandret til Forviisning til de philippinske Øer. Fremdeles har der i Paris i de fornemste politiske Salons circuleret en Afskrift af et egenhændigt Brev fra Dronning Jsabella til hendes Moder Marie Christine, hvilket Brev indeholder følgende Oplysninger om den famøse Scene mellem Dronningen og Exministeren. Denne Sidste erklærede reentud for Dronningen, at han ikke alene talede til hende som Conseilspræsident, men tillige som hendes Lærer; han forestillede hende, at hendes Moder havde mistet Tronen, fordi hun havde fulgt sin egen Villie og ikke sine Ministres Raad. Ved Mindet om hendes Moder begyndte den trettenaarige Jsabella at græde, Olozaga benyttede dette Øieblik til at stikke hende Pennen i Haanden og fremtvang saaledes den attraaede Underskrift. "Jeg behøver ikke - sagde Olozaga - at anbefale Deres Majestæt Taushed om det Forefaldne, thi Deres Trones Opretholdelse er afhængig deraf. Hvad jeg formaaer, har Deres Majestæts Moder tilstrækkeligen erfaret. Gid hendes Exempel maa tjene Dem til Advarsel!" Skjøndt dybt rystet, beholdt Jsabella dog sin Fatning og saamegen Selvbeherskelse, at Jngen anede Noget om Aftenen; tidligere, end sædvanligt, gik hun tilsengs og den følgende Morgen fortalte Kammerfrøkenerne, at hun havde hulket hele Natten. Marqvisen af Santa Cruz spurgte om Aarsagen og da hun fik den at vide, raadede hun Dronningen til uforbeholdent at tale til Narvaer, og dette skete.
Odense Adresse-Contoirs Efterretninger, 1843-12-23
Frankerig. Arbeidet paa Keiser Napoleons Mausoleum paaskyndes meget ivrigt; Jndenrigsministeren har afsendt en berømt Geognost til Corsika og Orienten, for at opsøge den skjønneste Porphyr og Granit. Preussen. Det franske Blad Presse", der har indeholdt flere fiendtlige Artikler imod Preussen, er bleven forbudt. En af de meest læste preussiske Tidender, der stundom har meddeelt frimodige Artikler om Rusland, har faaet en Formaning for Fremtiden at gaae frem med mere Forsigtighed og Sagkundskab.
Odense Adresse-Contoirs Efterretninger, 1843-12-23
Jtalien. Münchener Aviser berette, at Madame Catalani den 10 Novbr. er død paa sit Landsted ved Sinigaglia og har efterladt en Formue af 3 Millioner Gylden. Belgien. Paa Torvet i Brussel skal der opreises. en Bronzestatue tilhest for Gottfred af Bouillon, Hovedbegrunderen af den flandriske Velstand og Storhed; som bekjendt medbragte Nederlænderne fra Korstogene Jdeen til de Vindmøller, der nu bedække Landet, samt til Forfærdigelsen af Bomuldstøier, som dengang var en meget dyr Artikkel.
Odense Adresse-Contoirs Efterretninger, 1843-12-23
Norge. Efter Circulaire fra Finants=Departementet af 4 ds. bliver i Januar Qvartal 1844 den udenrigske, deels i svensk Banco og deels i danske Rigsbankpenge Sølv bestemte, Postporto at oppebære med norske Penge efter følgende Cours, nemlig: 1 Rigsdaler svensk Banco med 48 Specieskilling, saa at for 1 Skilling svensk Banco erlægges 1 Speciesskilling; og 1 dansk Rigsbankdaler Sølv med 64 Specieskilling, saa at for1 Rigsbankskilling Sølv erlægges, Speciesskilling.
Odense Adresse-Contoirs Efterretninger, 1843-12-23
Fædrelandet. Offentlige Foranstaltninger. Den projecterede Anordning om almindelig Værnepligt indeholder 46 §§ og er saaledes af et Omfang, at denne Avis kun kan gaae undtagelsesviis frem og meddele enkelte af Bestemmelserne: § 1. Som Følge af den naturlige Pligt, der paaligger ethvert Medlem af Borgersamfundet, til efter Evne at tage Deel i Fædrelandets Forsvar, skulle alle Vore Undersaatter af Mandkjøn, som dertil ere dygtige, i Almindelighed, uden Hensyn til Stand, eller Herkomst, være Værnepligten underkastede, og som Følge deraf være forbundne til at indtræde enten i Vor Armee eller i Vor Søtjeneste. Med Hensyn til denne Forpligtelses Opfyldelse ville Vi dog lade saadanne Lettelser finde Sted, som billighed og det almindelige Bedste tilsige. - §2. Den almindelige Værnepligt hviler fornemmeligen paa Vore indfødte Undersaatter og dem, der, efter Jndfødsretten, lige med disse ere at ansee. Jmidlertid skulle og alle andre i Udlandet fødte Personer, der have erhvervet et fast Hjem der i Riget, lige med Vore indfødte Undersaatter være Værnepligten undergivne, forsaavidt de endnu ere i den Alder, hvori denne Pligt bliver at gjøre gieldende. Det samme gielder og om saadanne Forældres i Udlandet fødte Børn, naar de komme hertil inden 10 Aars Alderen og forblive her til det fyldte 18de Aar, forsaavidt ikke særdeles Grunde maatte træde i Veien. - §3. Da de almindelige Regler, hvorefter Værnepligten bliver at ordne, ikke kunne finde Anvendelse paa Jsland og Færøerne eller Vore Kolonier udenfor Europa, saa blive Vore der fødte Undersaatter, saafremt de siden maatte tage Ophold nogetsteds i Vort Kongerige Danmark, i denne Henseende at behandle ligesom de, der ere fødte i Udlandet. - , 4. Skjøndt Bort Land Bornholm har sit særegne Forsvarsvæsen, ved hvilket det skal have sit Forblivende, saa ville dog Vore der fødte Undersaatter være den sædvanlige Værnepligt underkastede, saafremt de tage Ophold noget andet Sted i Danmark i en saadan Alder, hvori Forpligtelsen til at tjene i Armeen træder i Kraft. - § 11. Vi forbeholde Os med Hensyn til de militaire Straffelove og Lovene for Disciplinen under Tjenesten ved Hæren, at træffe saadanne Forandringer, som passe sig til det ærefulde Kald, der paaligger alle Vore Undersaatter til at deeltage i Fædrelandets Forsvar. Angaaende Rulleførelsen vil der og udkomme særegne Anordninger, der skulle indeholde de Bestemmelser, som paa Grund af Værnepligtens Udvidelse blive fornødne med Hensyn til Rullernes Indretning og Førelse, samt de Pligter, som med Hensyn dertil blive at paalægge de Værnepligtige og disses Forældre og andre Vedkommende, som og det med fornævnte Pligter forbundne Ansvar. Ved disse Bestemmelser vil der blive taget alt muligt Hensyn til, at den nu for alle Undersaatter fælleds Værnepligt ei skal medføre større Baand, med Hensyn til Friheden til at flytte, end Nødvendigheden uomgængelig kræver.
Odense Adresse-Contoirs Efterretninger, 1843-12-23
Jndtil saadanne nye Anordninger udkomme, vil der i Eet og Alt være at forholde efter de for Tiden gjeldende Regler. (Forts.)
Odense Adresse-Contoirs Efterretninger, 1843-12-23
Blandinger. Jaar har Man ophugget og solgt som Brænde Linieskibet Phøenix, der allerede længe ikke har kunnet bruges til Andet, og som aldrig har været i Søen. "Flere hundrede tusinde Rigsdaler ere - siger "Fædrelandet. altsaa uden mindste synlige Nytte gaaede op i Røg, og disse mange Tønder Guld ere anvendte saaledes paa en Tid, da Landet haardelig trængte til hver Skilling. Havde Folket gjennem dets udvalgte Mænd havt Adgang til at blive hørt over Anvendelsen af de Skatter, som det maatte udrede, var dette visselig ikke skeet."
Odense Adresse-Contoirs Efterretninger, 1843-12-23
Breve fra St. Croix af 9 November berette, at det gaaer meget slet med de vestindiske Anliggender. De nye Love (som endnu holdes hemmelig her i Danmark) have virket ligesaa daarligt for Planteurerne som for Negerne. At blive af med den i Overretsdommen noksom charakteriserede Generalgouverneur have hans mange Modstandere endnu mere Lyst til end for 3 Aar. siden. Forøvrigt er der i den senere Tid faldet ret god Regn. Kopperne og en Art Cholera eller Blodgang have viist sig, den sidste Sygdom er dødelig, forsaavidt slet Pleie og Uforsigtighed komme til, altsaa især hos den lavere Klasse; hidindtil have disse Onder indskrænket sig til Byerne, Kopperne til St. Thom By og Christiansted, Blodgangen til Frederiksstad. (Fædrel.)Man taler ifølge Dannevirke, i Kjøbenhavn om, at Geheimeraad Ørsted ikke vil fungere som kongelig Commissarius ved de næste danske Stænderforsamlinger. Som hans Efterfølger betegnes en høi Embedsmand, der for kort siden blev forflyttet fra Jylland til Kjøbenhavn. Noget Sikkert herom kan endnu Jngen vide, da Udnævnelsen af den kongelige Commissarius først skeer kort for Stændernes Sammenkaldelse.
Odense Adresse-Contoirs Efterretninger, 1843-12-23
Udgiveren af "Flensb. Zeitung, Hr. A. S. Kastrup, der i flere Maaneder har opholdt sig i Kjøbenhavn, for at gjenvinde sin nedbrudte Sundhed, er, temmelig restitueret, atter vendt tilbage til Flensborg. Politimesteren har lagt det sidste Nummer af Kastrups Tidende under Beslag; Sidstnævnte agter at besvære sig herover hos Hs. Maj. Kongen.
Odense Adresse-Contoirs Efterretninger, 1843-12-23
Samtlige jydske Aviser klage over, at Hamborg posten i Søndags forhindredes fra at naae sine Bestemmelsesteder over hele Jylland, fordi den i Haderslev maatte ligge og oppebie den ved Stormen over Belterne forsinkede Kjøbenhavnspost. Man haaber, at Postdirectionen fremtidigt vil forebygge Sligt.
Odense Adresse-Contoirs Efterretninger, 1843-12-23
Odense. Den her i Byen i Torsdags Aftes seete Jldebrand var i Landsbyen Lunde, hvor et Huus afbrændte.
Odense Adresse-Contoirs Efterretninger, 1843-12-23
J Torsdags druknede sig i Kanalen en Muur lærling. Aarsagen skal være, at han ikke kunde udrede et ham tilpligtet Alimentationsbidrag.
Odense Adresse-Contoirs Efterretninger, 1843-12-23
Ved Forestillingen igaar Aftes morede det gamle Syngestykke Bødkeren" særdeles meget; paa Tirsdag har Hr. Müller associeret sig med den berømte Violinist, Hr. Antonio Bazzini fra Mailand. Kjøngs Vandmølle er af Hr. Proprietair Stannius til Søbo kjøbt for circa 16,000 Rbd. Efter Forlydende agter Hr. Stannius tillige at bygge en hollandsk Veirmølle. Efter Rygtet har den slesvigske Forening kjøbt Krigsassessor Kjærs Gaard i Rødding til en Høiskole for 12,000 Rbd.
Odense Adresse-Contoirs Efterretninger, 1843-12-23
Med Svendborg Avis følger en Extract af Kjøbstadens Skolevæsens Regnskaber for 1842 og det sees heraf, at Jndtægten har været 2768 Rbd. og Udgiften 2580 Rbd., altsaa en Beholdning af 188 Rbd. J Aaret 1841 var Skoleskatten 1820 Rbd., for Aaret 1842 blev den nedsat 20 Rbd., for Aaret 1843 atter 150 Rbd., for Aaret 1844 ligeledes 150 Rbd.; følgelig har Skolebestyrelsen i de sidste 3 Aar seet sig istand til at nedsætte Skoleskatten, eller, hvad der er det samme, gjøre en Besparelse for Communen af 320 Rbd.
Odense Adresse-Contoirs Efterretninger, 1843-12-23
Reisende over Storebelt, fra 18 til 21 Decbr. Fra Fyen til Sjelland; Mad. Paulsen; Kjøbmd. Fritz; Premierlieutenant v. Schulz med Kone og Pige, Frøken L. Boyesen; Frøken C. Schulz; Hofjunker Fønss; Jfr. Løffgreen; Cand. theol. Friz; Baron Wedel Wedelsborg med Frue, 2 Børn, Pige og Tjener, Kjøbmd. Bentzen; Kherre v. Wind; Frøken Knudsen; Lieuten. Gandie og Braunerhjelm; Capit. Melstedt; Handelsreisende Münchenschreber. Fra Sielland til Fyen; Studenterne Rasmussen, Recke, Schwartzbrem og Haugsted; Frue Aarøe; Pastor Hagen; Hr. Baggens, Kjøbmd. Püttlitz og Mestern; Cand. theol. Gjellebøll og Phister, Propriet. Petersen, Kjøbmd. Mathiasen.
Odense Adresse-Contoirs Efterretninger, 1843-12-23
Ind= og udklarerede Skibe ved Odense Toldkammer. Jndgaaede: den 21 Decbr., R. Rasmussen af Odense, fra Antwerpen, Skonnerten Betzy & Laura med et lidet Partie Glas; A. M. Fischer af Odense, fra Nykjøbing paa Falster, Sluppen Caroline & Mathilde med Korn; A. Christiansen af Troense, fra Holdis, Sluppen Riborg Kirstine med Muursteen; O. Thornøe af Odense, fra Bogense, Jagten de tre Sødskende med et lidet Partie Stykgods; den 22de, T. Steen af og fra Faaborg, Jagten Karen Waldborg med Havre; J. H. Jessen, af Ringkjøbing, fra Aalborg, Everten Minerva med Stykgods; A. Steffensen af Odense, fra Kjøbenhavn, Jagten Emanuel med Stykgods; J. C. H. Anderschow af Odense, fra Lybek, Jagten Magdalene med Stykgods.
Odense Adresse-Contoirs Efterretninger, 1843-12-23
Udgaaede: den 21 Decbr., J. M. Boye af og til Marstall, Jagten Haabet, ballastet; den 22de, H. P. Andersen af og til Svendborg, Jagten de tre Brødre, ballastet.
Odense Adresse-Contoirs Efterretninger, 1843-12-23
Prædikanterne paa 4de Søndag i Advent. J St. Knuds Kirke: til Høimesse Hr. Stiftsprovst Svitzer; til Aftensang Hr. Cand. theol. Wiberg. - J Frue Kirke: Hr. Cand. theol. T. Steenbuch. - J St. Hans Kirke: Hr. Pastor Engelsted. - J Hospitals-Kirken: Hr. Cand. theol. Wiberg, Kl. 8 1/2.
Odense Adresse-Contoirs Efterretninger, 1843-12-23
Første Juledag. J St. Knuds Kirke: til Froprædiken (Kl. 6 1/2) Hr. Cand. theol. Svendsen; til Høimesse Hr. Stiftsprovst Svitzer; til Aftensang H. H. Hr. Biskop Faber. -J Frue Kirke: Hr. Pastor Steenbuch. - J St. Hans Kirke: Hr. Pastor Engelsted. - J Hospitals-Kirken: Hr. Cand. theol. Svendsen.
Odense Adresse-Contoirs Efterretninger, 1843-12-23
Anden Juledag. J St. Knuds Kirke: til Høimesse Hr. Pastor Wiberg; til Aftensang Hr. Cand. theol. Wiberg. J Frue Kirke: Hr. Pastor Pedersen. - J St. Hans Kirke: Hr. Pastor Engelsted. - J Hospitals-Kirken: Hr. Cand. theol. Wiberg.
Odense Adresse-Contoirs Efterretninger, 1843-12-23
AVERTISSEMENTS. Onsdagen den 13 December hjemkaldte Herren vor saa elskede Moder i hendes Alders 4de Aar. Hendes blide og rene Sind vil stedse mindes, og Erindringen, om hendes udviste Omhue og Kjærlighed levende og taknemligt bevares af hendes efterladte dybtsørgende Familie. Kun den Forviisning, at den Algode, til hvem hun bestandigt nærede en fast og urokkelig Tillid, leder Alt til det Bedste, at hun blot er gaaet forud for os, og at hun nu, befriet fra Jordlivets trykkende Byrder, hisset nyder en høiere Glæde end den, der her kunde blive hende til Deel, formaaer at mildne den Sorg, som Afskeden foraarsagede. Striib den 20 Decbr. 1843.
Odense Adresse-Contoirs Efterretninger, 1843-12-23
Paa samtlige Sødskendes Vegne L. C. Dehlholm.
Odense Adresse-Contoirs Efterretninger, 1843-12-23
Med dyb Veemod maa jeg tilmelde Familie og Venner, at min elskede Kone, Johanne Mathiasen, fød Waidløw, er ikke mere. Rolig og gudhengiven indslumrede hun i Døden den 19 Decbr., i en Alder af næsten 68 Aar. J 25 Aar og 1 Maaned varede vort lykkelige Ægteskab. Jeg med en Søn og to Stedsønner begræde hendes Bortgang. Du, Forklarede, er nu hos Gud, Hos Dig vi samles hist paa Herrens Bud. Karlshøi den 20 Decbr. 1819. P. Mathiasen.
Odense Adresse-Contoirs Efterretninger, 1843-12-23
Med et betydeligt Udvalg af Taschenbücher og Billedbøger, passende til Julegave, anbefaler sig den Hempelske Boghandling. Som en sand christelig Julegave. anbefales den af Hr. Pastor Albert Leth i Middelfart, fornylig udgivne Christelig Huuspostil, indeholdende Prædikener paa Aarets Søn= og Festdage. Guds Ord - siger den høibegavede Forfatter - skal ikke blot høres fra Prædikestolen, det skal møde Menneskene allevegne i Livet, hellige dets vigtigste Optrin og være en Ven, som altid er tilstede for at advare, formane, tugte og trøste. Vi ere overbeviste om, at Sandheden af disse Ord, i et skjønt og Hjertet ret tiltalende Sprog, ere udviklede i dette Skrift, og at Jngen vil fortryde, at han har anskaffet sig denne herlige Bog, der faaes i alle Boghandlinger for 3 Rbd. 3 Mk. i smukt Velskbind og for 4 Rbd. 2 Mk. i elegant Saffianøbind med Symboler. J Odense erholdes Skriftet hos Forlæggeren den Hempelske Boghandling.
Odense Adresse-Contoirs Efterretninger, 1843-12-23
Med et betydeligt Udvalg af Skrifter, især passende til Almuebibliotheker, anbefaler sig den Hempelske Boghandling. Borgerbal. afholdes paa Odense Raadstue den 26 December (anden Juledag) og indbydes hertil enhver honet Familie, saavel inden som udenbyes. Billetter a 3 Mk. Stykket erholdes hos Hr. Kjøbmand Rammeskov paa Vestergade og Hr. Garver Lange i Nedergade. Ballet begynder Kl. 6. Bestyrelsen.
Odense Adresse-Contoirs Efterretninger, 1843-12-23
De trykte Extracter af Odense Commune-Regnskaber for Aaret 1842 kunne af Skatteyderne heri Byen afhentes uden Betaling hos Kasserer Haugsted i 14 Dage fra Dato. Odense Raadstue den 19 Decbr. 1843.
Odense Adresse-Contoirs Efterretninger, 1843-12-23
Communalbestyrelsen.
Odense Adresse-Contoirs Efterretninger, 1843-12-23
Theatret i Odense. Tirsdagen den 26 Decbr. (anden Juledag) opføres: Scapins Skalkestykker, Lystspil i 3 Acter af Moliere, oversat af Th. Overskou; derefter vil den berømte Violinist, Hr. Antonio Bazzini fra Mailand, med godhedsfuld Assistence af det ærede musikalske Selskab, udføre følgende brillante Nummere: 1) Souvenir af Operaen "Beatrice di Tenda" af Bellini, Fantasie, componeret af Hr. Bazzini. 2) Overture. 3) Variations de Bravure, comp. af Nicolo Paganini, 4) Overture. 5) Dramatisk Fantasie over Slutnings-Arien af Operaen "Lucia de Lammermor", comp. af Hr. Bazzini, og 6) til Slutning: Andante Spianato og Carnevalet i Venedig af Ernst. Onsdagen den 2de: Enten elskes eller døe, Lystspil i 1 Act, og Den reisende Student, Vaudeville i 2 Acter.
Odense Adresse-Contoirs Efterretninger, 1843-12-23
Fredagen den 29de (til Jndtægt for Theatret); Amerikaneren, Lystspil i 4 Acter, og Jovial, Lystspil med Sang, i 2 Acter. J. Müller.
Odense Adresse-Contoirs Efterretninger, 1843-12-23
Undertegnede, som er ankommen hertil Odense med sit Selskab, agter, da her ei findes noget passende Locale, Søndagen den 24 og Tirsdagen den 26 Decbr. 1843. om Eftermiddagen Kl. 3 at give Forestillinger paa Torvet. Det Nærmere erfares af Placaterne. F. W. Hoffmann senier.
Odense Adresse-Contoirs Efterretninger, 1843-12-23
J Fredags Aftes er af mit Værksted bortstiaalen er nyt Kapseluhr, der formodes at være stiaalen af en omstreifende Person. For Opdagelsen af samme udloves en Douceur af Egeskov den 20 Decbr. 1813. Søren Nielsen.
Odense Adresse-Contoirs Efterretninger, 1843-12-23
Den 19dennes er fra Anders Andersen, tjenende hos Kjøbmand Brandt i Assens, bortstiaalen et fransk Uhr i Sølv Foutteral, med Navnet Levine paa Værket, mellem Snekken, og Kronhjulet 11 og med Sølvskive. For sammes Opdagelse udloves en passende Douceur.
Odense Adresse-Contoirs Efterretninger, 1843-12-23
Portionerne af det Eilschønske Legat ville fra Torsdagen den 28de næstkommende at regne kunne erholdes udbetalte, naar de Vedkommende, efterat Qvitteringsblanqvetterne behørigen ere attesterede, henvende sig til Legatets Kasserer paa Stiftamtscontoiret. Odense den 22 December 1813.
Odense Adresse-Contoirs Efterretninger, 1843-12-23
Fra 1 Januar 1844 bedes de til Schelenborg sendende Breve adresserede pr. Kjerteminde.
Odense Adresse-Contoirs Efterretninger, 1843-12-23
For en Huusholderske, som til Fuldkommenhed forstaaer den finere Madlavning og er forsynet med gode Anbefalinger, er Condition ledig til 1 Mai paa en Herregaard i Fyen. Billetter desangaaende indlægges paa Adressecontoiret, mærket Huusholderske. En Avlsforvalter. med gode Anbefalinger, og som tillige har Jndsigt i Regnskabsføring, kan i dette Foraar erholde Condition enten i Fyen eller Sjælland. De Søgende have at indlevere billetter paa Adressecontoiret, mærket: No. 88.
Odense Adresse-Contoirs Efterretninger, 1843-12-23
Et ungt Menneske kan til 1 Mai blive antaget ved Landvæsenet paa en af de større Gaarde i Fyen, hvor Manden selv styrer Forretningerne. Adressecontoiret anviser. 138 Rbd. 86 s. af Salling Herreds Overformynderie kan strax erholdes til Udlaan, mod anordningsmæssig Sikkerhed, naar man derom henvender sig til Undertegnede. Salling Herredscontoir, Faaborg den 13 Decbr. 1813. Wiborg.
Odense Adresse-Contoirs Efterretninger, 1843-12-23
Af Umyndiges Midler under Stamhuset Nedergaards Overformynderie forventes i denne Termin at indkomme 2000 Rbd., som kan erholdes til Laans, imod anordnet Sikkerhed, naar Vedkommende personlig eller portofri behageligst henvende sig til undertegnede const. Overformynder. Nedergaard paa Langeland den 10 Decbr. 1813. Hausen. 649 Rbd. 15 s.,
Odense Adresse-Contoirs Efterretninger, 1843-12-23
Umyndiges Midler under Stamhuset Hellerups Overformynderie, kan i denne Termin, mod god og anordningsmæssig Sikkerhed, erholdes til Laans, naar man snarest henvender sig til Undertegnede. Hellerup den 15 Decbr. 1813. Plesner. Et Beløb af 1100 Rbd. Sølv, af Lunde, Skam og Skoubye Herreders Overformynderies Midler, vil, mod anordningsmæssig Pant i faste Eiendomme, kunne erholdes til Laans i indeværende Termin, naar man med behørige Taxationsforretninger derom henvender sig paa nedennævnte Contoir. Lunde, Skam og Skoubye Herreders Contoir den 18 Decbr. Chr. v. Jessen, const.
Odense Adresse-Contoirs Efterretninger, 1843-12-23
Ved en Provstiets Skolelærerhjelpekasse nylig tilfalden Indtægt vil foruden de forud i Stiftsavisen averterede 300 Rbd., endnu 200 Rbd. offentlige Midler i denne Termin være at erholde tillaans, naar man derom henvender sig til undertegnede Provst. Overndrup Præstegaard d. 15 Decbr. 1843. J. A. Lassen. Bogbinder J. N. Gomards Bog, Papiir & Kunsthandel anbefales som særdeles passende til Jule- & Nytaarsgaver.
Odense Adresse-Contoirs Efterretninger, 1843-12-23
Et betydeligt Assortiment af elegante Pap- og LæderGalanteriearbeider, hvoriblandt flere med Fløil og indrettede for Broderier; et stort Udvalg af Alt til Skrive bordet henhørende, deriblandt flere meget smukke Skrive tøier af fransk Porcellain, compl. Skrivetøier overtrukne med Læder, og med Laas, et stort Udvalg af fine engelske Penneknive, samt mange flere nye og smagfulde Gjenstande; ligeledes anbefales et Assortiment mindre og meget billige Paparbeider og Nipssager, passende for Juletræer &c. &c.
Odense Adresse-Contoirs Efterretninger, 1843-12-23
Da jeg ved personligt Jndkjøb i Hamborg har fra de bedste Kilder forskaffet mig et betydeligt større Udvalg af ovennævnte Gienstande, end jeg har havt de foregaaende Aar, og jeg seer mig istand til, formedelst heldigt Jndkjøb, at udsælge dette til meget billige og bestemte Priser, tør jeg vel saaledes paa det Bedste bede mig det ærede Publicum anbefalet.